Tegin teoks ühe ammuse unistuse ja läksin purjetamiskursustele ning peale esimest tundi oli peas küll ainult üks mõte - oh kui äge!!! Isegi kui esialgu tundus kõik keeruline ja võõras, asendus väike   peataoleku tunne kiiresti   emotsiooniga, sest tunda end loksumas mere rütmis ning allutada jaht enda tahtele, on ikka nii võimas tunne.    Erinevalt  autosõidust, sain kiiresti selgeks, et purjetamine vajab rohkem eelnevalt läbimõeldud tegevusi ning head meeskonnatööd, sest kui üks liige magab manöövri sooritamisel, magavad nad seda kõik, rääkimata siis veel sellest, mida jaht sel ajal parjasti teeb. Minu jaoks tekitas kõige rohkem segadust rooliratta tunnetuse kättesaamine, sest kogu aeg tuli meeles pidada, et jahil ei ole roolivõimu ning rooliratta keeramisel on alati väike viiteaeg enne, kui tegevus mõju avaldama hakkab. Nii õnnestus mul kohe alustuseks rool  üle pöörata, purjed risti vedada ja adrenaliinisaps verre saada. Aga, kui asja juba käppa sain, oli tore ka hõigata:"Paudiks valmis?" "Valmis!" "No läksime!"    Siin kohal nõustun ka  Triinuga 100%, et meri on tõesti võimas ja purjetamine on nagu tantsimine merel. Ootan kannatamatult järgmist tundi. :)